สหกรณ์ฯดูดเงินฝาก เก็บไว้ปล่อยกู้ปีหน้า
ชสอ.ระดมเงินฝากเสนอจ่ายเงินดอกเบี้ยสูง 2.5-2.8% ตุนไว้จ่ายปันผล
27 ต.ค. 2558

ชสอ.ระดมเงินฝากเสนอจ่ายเงินดอกเบี้ยสูง 2.5-2.8% ตุนไว้จ่ายปันผล
นายเฉลิมพล ดุลสัมพันธ์ ประธานกรรมการชุมนุมสหกรณ์ออมทรัพย์แห่งประเทศไทย (ชสอ.) เปิดเผยว่า ชสอ.ได้มีการออกโครงการออมเงินเพื่อการประชุมใหญ่ประจำปี 2559 เพื่อเตรียมระดมเงินฝากสำหรับสมาชิกกู้ยืมในช่วงการประชุมใหญ่ของสหกรณ์ โดยสมาชิกที่เข้าร่วมโครงการจะฝากเงินประจำกับ ชสอ.จำนวนเท่าๆ กันทุกเดือนจนกว่าที่จะมีการประชุมใหญ่
ทั้งนี้ ช่วงประชุมใหญ่สามารถถอนเงินต้นเพื่อนำไปจ่ายปันผลคืนให้สมาชิกรายย่อย โดย ชสอ.เสนอดอกเบี้ยเงินฝากประจำ 5-12 เดือน อัตรา 2.5-2.8% สูงกว่าอัตราดอกเบี้ยเงินฝากของธนาคารพาณิชย์ที่อยู่ระหว่าง 0.5-1.5%
อย่างไรก็ตาม ระบบสหกรณ์ออมทรัพย์มีการจ่ายเงินปันผลคืนสมาชิกรวมกันปีละประมาณ 1 หมื่นล้านบาท มีจำนวนสมาชิกสหกรณ์ทั้งหมด 1,054 สหกรณ์